সংশ্লিষ্টরা জানিয়েছে, সরকার প্রাক-প্রাথমিক পর্যায়ে শিশুদের জন্য আকর্ষণীয় করে প্রস্তুত করেছে ‘আমার বই’ ও লেখার জন্য ‘অনুশীলন খাতা’। এই খাতা বিতরণের ফলে প্রাক-প্রাথমিকে দরিদ্র পরিবারগুলোর শিক্ষার্থীর হার সন্তোষজনক হারে বেড়েছে। কিন্তু পরের শ্রেণিগুলোতে শুধুই বই, বিনা মূল্যে খাতা মিলছে না। এ অবস্থায় দরিদ্র অনেক অভিভাবক খাতাসহ প্রয়োজনীয় শিক্ষা উপকরণ কিনতে না পারায় সন্তানের পড়ালেখা বাধাগ্রস্ত হচ্ছে। অনেক শিক্ষার্থী ঝরেও যাচ্ছে। সরকারের পক্ষ থেকে প্রাক-প্রাথমিক পরবর্তী পর্যায়ে বিনা মূল্যে খাতা দেওয়ার ব্যবস্থা হলে বড় ধরনের ইতিবাচক ফল পাওয়া যাবে।